Hafta. Hafta – (forscha "haft" – yetti) – koʻpchilik taqvimlarda yetti kundan iborat vaqt birligi. Hafta (fors.-toj.) – vaqt oʻlchov birligi. Yetti sutka (dushanba, seshanba, chorshanba, payshanba, juma, shanba, yakshanba) dan iborat. Hafta deyarli barcha xalqlarda qadimdan mavjud. Yetti kunlik hafta dastlab Sharkda qoʻllangan, milodiy 1-asrdan Rimda ishlatilgan. Qadimda xalqlar nazarida 7 raqami gʻayri tabiiy „muqaddas“ son hisoblangan. Astronomik jihatdan esa hafta oy fazalariga qarab belgilangan. Qadimgi bobilliklar oy fazasining taxminan 29,5 kunda oʻzgarib turishini aniqlaganlaridan soʻng oy deb atalgan vaqt oʻlchovi birligi boʻlgani uchun 1 oyning har biri 7 kunga teng chorakka boʻlingan. Baʼzi xalqlarda besh kunlik va oʻn kunlikdan iborat hafta boʻlinishlari boʻlgan; mas, oʻn kunlik hafta (dekada) qadimgi misrliklarda, keyinchalik fransuz burjua inqilobi kalendarida mavjud boʻlgan (qarang Kalendar).